গোপালগঞ্জ টেক্সটাইল ইঞ্জিনিয়ারিং কলেজ (সংক্ষেপে: জিটেক) বাংলাদেশের গোপালগঞ্জ জেলায় অবস্থিত একটি সরকারি টেক্সটাইল ইঞ্জিনিয়ারিং কলেজ। এই কলেজটি বস্ত্র ও পাট মন্ত্রণালয় এর বস্ত্র অধিদপ্তর কতৃক পরিচালিত একটি সরকারি প্রতিষ্ঠান। এই কলেজটি বাংলাদেশ টেক্সটাইল বিশ্ববিদ্যালয়ের অধীনে চার বছর মেয়াদী বি.এসসি ইন টেক্সটাইল ইঞ্জিনিয়ারিং কোর্স পরিচালনা করে।   ইতিহাস  ২০১৬ সালে গোপালগঞ্জ টেক্সটাইল ইঞ্জিনিয়ারিং কলেজের ভিত্তিপ্রস্তর স্থাপন করেন বাংলাদেশের তৎকালীন প্রধানমন্ত্রী শেখ হাসিনা। এই কলেজের ক্যাম্পসটি ১৪৯ কোটি টাকা ব্যয়ে প্রতিষ্ঠা করা হয়।  কলেজটিতে ১৬ টি ভবন রয়েছে। ক্যাম্পসটি ১৪৯ কোটি টাকা ব্যয়ে প্রতিষ্ঠা করা হয়।   কলেজটি জাতির পিতা বঙ্গবন্ধু শেখ মুজিবুর রহমানের কনিষ্ঠ কন্যা, "শেখ রেহেনার" নামে  প্রতিষ্ঠিত হয়। ২০২০-২০২১ শিক্ষাবর্ষে ১২০  জন শিক্ষার্থী নিয়ে কলেজটি যাত্রা শুরু করে। কলেজটিতে  বাংলাদেশ টেক্সটাইল বিশ্ববিদ্যালয়ের অধীনে বি.এস.সি ইন টেক্সটাইল কোর্স চালু রয়েছে।   কোভিড-১৯ এর বৈশ্বিক মহামারির কারনে ২০২১ সাল থেকে সার্বিক কর্যক্রম চলমান থাকলেও, গনপ্রজাতন্ত্রী বাংলাদেশ সরকারের তৎকালীন মাননীয় প্রধানমন্ত্রী শেখ হাসিনা  ২০২৩ সালের ১৪-ই ফেব্রুয়ারি কলেজটির উদ্ভোদন করেন।   ২০২৫ সালের ২৩ জানুয়ারি, গণপ্রজাতন্ত্রী বাংলাদেশের অন্তর্বর্তীকালীন সরকার প্রতিষ্ঠানটির নাম “গোপালগঞ্জ টেক্সটাইল ইঞ্জিনিয়ারিং কলেজ, গোপালগঞ্জ” - এ পরিবর্তন করেন।   ক্যাম্পাস  গোপালগঞ্জ টেক্সটাইল ইঞ্জিনিয়ারিং কলেজের ক্যাম্পাস ঢাকা-খুলনা মহাসড়কের পাশে ৮-একর জমির ওপর অবস্থিত। এতে ১৬ টি ভবন রয়েছে। এটি গোপালগঞ্জের  ঘোনাপাড়া কেন্দ্রীয় বাস টার্মিনাল থেকে ০.৮কি মি দক্ষিণে টেকনিক্যাল  ট্রেনিং সেন্টার (টিটিসি ) এর পাশে  অবস্থান অবস্থিত। কলেজটির ক্যাম্পাসে একটি লাইব্রেরি রয়েছে।   আবাসিক ব্যাবস্থা  কলেজে  শিক্ষার্থীদের জন্য  আবাসন ব্যবস্থা আছে। ছাত্র ও ছাত্রীদের জন্য পৃথক পৃথক ৪তলা ভবন বিশিষ্ট হোস্টেল রয়েছে। এছাড়া শিক্ষকদের জন্য ডরমিটরি  টিচার্স কোয়াটার ও ধর্মাচারীদের জম্য স্টাফ কোয়াটার রয়েছে।   শিক্ষা কার্যক্রম  এই কলেজটি বাংলাদেশ টেক্সটাইল বিশ্ববিদ্যালয়ের অধীনে চার বছর মেয়াদী বি.এসসি ইন টেক্সটাইল ইঞ্জিনিয়ারিং কোর্স পরিচালনা করে। সম্পূর্ণ কোর্সটি ৪টি লেভেলে বিভক্ত, যেখানে প্রতিটি লেভেল ২টি টার্ম নিয়ে গঠিত। সব মিলিয়ে ৮টি টার্মে এই কোর্সটি সম্পন্ন হয়। প্রতিটি টার্মের পাঠ্যক্রমে নির্ধারিত সংখ্যক তাত্ত্বিক (থিওরি) এবং ব্যবহারিক (ল্যাবরেটরি) বিষয় অন্তর্ভুক্ত থাকে।  কোর্সের সকল পাঠদান, পরীক্ষা এবং যাবতীয় কার্যক্রম ইংরেজি ভাষায় পরিচালিত হয়। বর্তমানে ৪ টি বিভাগে পাঠদান চালু রয়েছে।   ইয়ার্ন ইঞ্জিনিয়ারিং  ফেব্রিক ইঞ্জিনিয়ারিং  ওয়েট প্রসেস ইঞ্জিনিয়ারিং  অ্যাপারেল ইঞ্জিনিয়ারিং  শিক্ষার্থীদের মূল্যায়ন  প্রতি টার্ম পরীক্ষাতে ৪০ শতাংশ নম্বর পেলে ছাত্রছাত্রীরা পরবর্তী টার্মে উত্তীর্ণ হতে পারে। সকল টার্মে শ্রেণিকুইজ এবং বোর্ড নির্বাচনী পরীক্ষায় উত্তীর্ণ হয়ে পরবর্তী টার্মে অংশগ্রহণ করার সুযোগ পায়। +গোপালগঞ্জ  টেক্সটাইল ইঞ্জিনিয়ারিং কলেজ এর গ্রেডং পদ্ধতিনাম্বার  শ্রেণীগ্রেড  লেটারগ্রেড  পয়েন্ট৮০-১০০A+৪.০০৭৫-৭৯A৩.৭৫৭০-৭৪A-৩.৫০৬৫-৬৯B+৩.২৫৬০-৬৪B৩.০০৫৫-৫৯B-২.৭৫৫০-৫৪C+২.৫০৪৫-৪৯C২.২৫৪০-৪৪D২.০০৪০ এর কমF০.০০   ওয়ার্কশপ ও ল্যাবরেটরি  গোপালগঞ্জ টেক্সটাইল ইঞ্জিনিয়ারিং কলেজে  ওয়ার্কশপ এবং ল্যাবরেটরি সুবিধা রয়েছে, যা শিক্ষার্থীদের ব্যবহারিক শিক্ষার জন্য অত্যন্ত গুরুত্বপূর্ণ। এই সুবিধাগুলো শিক্ষার্থীদের তাত্ত্বিক জ্ঞানের পাশাপাশি ব্যবহারিক দক্ষতা অর্জনে সহায়ক ভূমিকা পালন করে।   ল্যাবরেটরি  কলেজটিতে বিভিন্ন বিভাগীয় ল্যাবরেটরি রয়েছে। নিচে তালিকা দেওয়া হল:  একটি জুট স্পিনিং শেড  একটি কটন স্পিনিং  কম্পিউটার ল্যাব  ফেব্রিক ল্যাব  ওয়েট ল্যাব  রসায়ন ল্যাব  পদার্থ ল্যাব  মেকানিক্যাল মেশিন ল্যাব  এপ্যারেল ল্যাব   পাঠ্যক্রম বহির্ভূত কার্যাবলী  পড়াশোনার পাশাপাশি বিভিন্ন বিষয়ে শিক্ষার্থীদের দক্ষতার বৃদ্ধির জন্য  কলেজটিতে জিটেক ক্যারিয়ার ক্লাব, জিটেক স্পোর্টস ক্লাবসহ কিছু সংগঠন আছে।   আরো দেখুন    টেক্সটাইল ইঞ্জিনিয়ারিং কলেজ, চট্টগ্রাম  পাবনা টেক্সটাইল ইঞ্জিনিয়ারিং কলেজ, পাবনা  টেক্সটাইল ইঞ্জিনিয়ারিং কলেজ, নোয়াখালী  বরিশাল টেক্সটাইল ইঞ্জিনিয়ারিং কলেজ  ঝিনাইদহ টেক্সটাইল ইঞ্জিনিয়ারিং কলেজ, ঝিনাইদহ  রংপুর টেক্সটাইল ইঞ্জিনিয়ারিং কলেজ  জামালপুর টেক্সটাইল ইঞ্জিনিয়ারিং কলেজ  বাংলাদেশের টেক্সটাইল প্রকৌশল কলেজ তালিকা   তথ্যসূত্র   বিষয়শ্রেণী:গোপালগঞ্জ জেলার মহাবিদ্যালয় বিষয়শ্রেণী:২০১৬-এ বাংলাদেশে প্রতিষ্ঠিত বিষয়শ্রেণী:২০১৬-এ প্রতিষ্ঠিত শিক্ষাপ্রতিষ্ঠান